EkBass/fiwiki-20250220-pages-articles huggingface dataset:
Jätkäsaari–Ruoholahti

Jätkäsaari–Ruoholahti (aiemmilta nimiltään Ruoholahden Kanava ja myöhemmin Ruoholahden Sanomat) on Helsingin Länsisataman kaupunginosassa julkaistava paikallislehti, joka jaetaan ilmaiseksi kerran kuukaudessa kotitalouksiin Jätkäsaaressa, Ruoholahdessa ja Hernesaaressa sekä myös viereisissä kaupunginosissa Lauttasaaressa, Punavuoressa ja Eirassa. Lehden painosmäärä on 21 000 kappaletta. Jätkäsaari–Ruoholahti on uskonnollisesti ja poliittisesti riippumaton lehti. Lehden päätoimittaja on Rauno Hietanen. Jätkäsaari–Ruoholahtea julkaisee riippumaton helsinkiläinen kustannusyhtiö Sanatakomo Oy. == Lähteet == == Aiheesta muualla == * Ruoholahden Sanomat Luokka:Suomalaiset kaupunkilehdet Luokka:Länsisatama Luokka:Helsingin media
Meripuisto (Kemi)

thumb|267 px|Meripuisto Kemi Meripuisto on puisto Kemin kaupungin keskustassa, Sauvosaaren kaupunginosassa. Puistoa rajaavat Kauppakatu, Urheilukatu ja Meripuistokatu sekä lännessä Luulajantie, joka erottaa puiston merestä. Luulajantien puolella puistoa reunustavat vanhat makasiinit. Kemin lumilinna on useana vuonna rakennettu aivan puiston tuntumaan. Alue varattiin puistoksi jo L.I. Lindqvistin laatimassa kaupungin ensimmäisessä asemakaavassa vuodelta 1869. Alue säilyi kuitenkin pääosin luonnonvaraisena metsikkönä ja louhikkona vuoteen 1893 asti, jolloin puiston korkeimmalle kohdalle mäen päälle rakennettiin arkkitehti Waldemar Wileniuksen suunnittelema puistopaviljonki. Puistoksi kunnostaminen lienee aloitettu tuolloin. Paviljongin rakentamiseen asti alue oli tunnettu Rantapuistona, paviljongin valmistuttua puistoa alettiin nimittää Paviljonginpuistoksi. Meripuisto-nimi on myöhemmältä ajalta. Paviljonki toimi pitkään kaupungin virastotalona. Puiston meren puoleisessa osassa sijaitseva museoalue on perustettu 1950-luvun alussa, jolloin Kemin Kotiseutu- ja museoyhdistys siirrätti sinne vanhoja rakennuksia Kemijokivarresta. Yli-Jaakheikin savupirtti on rakennettu vuonna 1797. 1960-luvun lopulla alueelle on siirretty myös vanha tullirakennus Kemin vanhasta sisäsatamasta, läheltä puistoa. Meripuiston jatulintarha on siirretty alueelle Ajoskrunnista. Puistossa on myös sotien jälkeen rakennettu laululava ja kesäteatterin käytössä ollut hiekkakuoppaan rakennettu esiintymispaikka. Meripuiston Kesäteatteri oli toiminnassa neljä kesää. Vuosina 1958 ja 1959 esitettiin Joel Lehtosen Putkinotko, jonka ohjauksesta vastasivat näytelmässä Juutas Käkriäistä näytellyt Leo Lastumäki ja Aimo Heino. Kemin kaupunginteatterin entinen johtaja Urpo Lauri, joka oli aiemmin dramatisoinut Putkinotkon, oli kesäteatterin ohjausapuna. Kesällä 1960 esitettiin Matti Tapion ohjaama Hugo Raudseppin Mikumärdissä on kesä ja vuonna 1961 Edvin Haapalaisen ohjaama Ilmari Turjan Särkelä itte, jossa Lastumäki esitti Särkelää. Meripuistoon suunniteltiin 1960–luvulla kaupungin kulttuurikeskusta. Professori Esko Järventauksen muinaistieteelliselle toimikunnalle vuonna 1965 antamassa lausunnossa Meripuiston toivottiin välttyvän lisärakentamiselta. Sekä puisto että paviljonkirakennus ovat säilyneet. Paviljongissa on toiminut viime vuosina useita eri ravintoloita viimeisimpänä Päivikki Palosaaren Ravintola Hullun Mylly. Nykyisin ravintolan omistaa Kauko Hyvärinen ja nimi on jälleen Puistopaviljonki. == Lähteet == Luokka:Kemin nähtävyydet Luokka:Suomen puistot Luokka:Sauvosaari == Aiheesta muualla ==
Steve Perry (käsikirjoittaja)

Steve Perry (s. 31. elokuuta 1947 Baton Rouge, Yhdysvallat) on yhdysvaltalainen kirjailija ja televisiokäsikirjoittaja. Perry on kirjoittanut kirjoja Alien, Tähtien Sota ja Conan -sarjoihin. Perry on käsikirjoittanut jaksoja muun muassa Silverhawksiin, The Real Ghost Bustersiin, Gargoylesiin, Batmaniin, Street Fighteriin ja Tosi viileään haamujengiin. == Lähteet == ==Aiheesta muualla== * * * Biografia Luokka:Yhdysvaltalaiset televisiokäsikirjoittajat Luokka:Vuonna 1947 syntyneet Luokka:Elävät henkilöt
Death Club Entertainment

Death Club Entertainment on Latexxx Teensin ensimmäinen täyspitkä albumi ja kolmas Roomassa Italiassa vuonna 2008 levytetty. Levy ilmestyi 30. elokuuta 2008. Vierailevana artistina kappaleessa "Long Way To Ruin" laulaa Dope Stars Inc:in laulaja Victor Love. == Kappaleet == # # # # # # # # # # # # # == Kokoonpano == * Lex Kaos – laulu * Icy X – laulu, basso, musiikkiohjelmointi * Kami Plastik – kitarat, taustalaulu ja ohjelmointi * La Nuit – kitarat * Roy the Toxic – kosketinsoittimet, syntetisaattorit == Lähteet == Luokka:Vuoden 2008 esikoisalbumit Luokka:Latexxx Teensin albumit
Else Lassila

Else Lassila on suomalainen lasten- ja nuortenkirjailija. Hänen kirjoihinsa kuuluvat muun muassa Hyväntuulenlaakso (WSOY, 1995) ja Korpin laulu (WSOY, 1999). Lassila on kirjoittanut myös Kolmiokirjan viihdelukemistoihin. == Aiheesta muualla == * Leena Peltonen: Korpin laulu. Aikakone. Lassila, Else Luokka:Syntymävuosi puuttuu Luokka:Elävät henkilöt
Nosh A Lody

Nongotamba Shutsa ”Nosh” A Lody (s. 17. heinäkuuta 1989 Likasi, Kongon dem. tasavalta) on kongolais-suomalainen jalkapalloilija. Hän on pelipaikaltaan keskuspuolustaja tai puolustava keskikenttäpelaaja. A Lody aloitti jalkapalloilun SAPAssa ja edusti myöhemmin myös Helsingin Jalkapalloklubia. Hän kuului kaudella 2009 HJK:n Veikkausliiga-joukkueeseen ja sai peliaikaa Liigacupissa, mutta sarjaottelut hän pelasi reservijoukkue Klubi 04:ssä. Liigadebyyttinsä hän teki Jarossa, jota hän edusti kaudet 2010–2011. Kaudeksi 2012 hän siirtyi Myllykosken Palloon. A Lody on pelannut Suomen alle 19-vuotiaiden maajoukkueessa. Hänen sukujuurensa ovat Kongossa. Helmikuussa 2020 Lody nimitettiin Sony Music Finlandin A&R-koordinaattoriksi.; == Lähteet == == Aiheesta muualla == * * Pelaajakortti Veikkausliigan sivustolla Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
Mikko Sumusalo

Mikko Sumusalo (s. 12. maaliskuuta 1990 Porvoo) on suomalainen jalkapalloilija. Hän on pelipaikaltaan laitapuolustaja. Hän edustaa Ykkösliigan KTP:ta. Sumusalo aloitti uransa FC Futurassa, josta hän siirtyi 9-vuotiaana HJK:iin. Hän pelasi aluksi seuran juniorijoukkueissa ja myöhemmin reservijoukkue Klubi 04:ssä. Edustusjoukkueeseen Sumusalo pääsi ensimmäisen kerran kaudella 2009. Kaudella 2010 hän pelasi jo 14 liigaottelua. == Saavutukset == * Suomen mestaruus (6): 2009, 2010, 2011, 2012, 2013, 2018 * Suomen Cup (1): 2011 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1990 syntyneet Luokka:Elävät henkilöt
Quintus Mucius Scaevola (vuoden 174 eaa. konsuli)

Quintus Mucius Scaevola (Scaevola tarkoittaa vasenkätistä) oli roomalainen poliitikko. Hänen isänsä, joka oli myös nimeltään Quintus Mucius Scaevola, toimi preettorina vuonna 215 eaa. Scaevola valittiin preettoriksi vuonna 179 eaa., jolloin hänestä tuli myös Sisilian kuvernööri. Vuonna 174 eaa. hänet valittiin konsuliksi ja 171 eaa. tribuuniksi, jolloin hän palveli lankonsa Publius Licinius Crassuksen alaisena Makedoniassa kolmannen makedonialaissodan aikana. Hänen poikansa oli Quintus Mucius Scaevola Augur, vuoden 117 eaa. konsuli. == Lähteet == Luokka:Roomalaiset poliitikot
Mucius

Mucius oli roomalainen sukunimi eli nomen gentile. Nimeä kantoivat niin patriisit kuin plebeijitkin. *Gaius Mucius Scaevola, joskus myös Gaius Mucius Cordus, roomalainen nuorukainen, joka osallistui tarun mukaan vuonna 507 eaa. taisteluun etruskikuningas Porsennaa vastaan. *Quintus Mucius Scaevola, preettori 215 eaa. *Quintus Mucius Scaevola, edellisen poika ja konsuli vuonna 174 eaa. *Publius Mucius Scaevola, kansantribuuni 141 eaa., konsuli 133 eaa. ja Tiberius Gracchuksen kannattaja *Quintus Mucius Scaevola Augur, vuoden 174 eaa. konsulin poika, konsuli 117 eaa. *Quintus Mucius Scaevola Pontifex, toimi konsulina vuonna 95 eaa. ja pontifex maximuksena 89 eaa. == Lähteet == *
Michael Ball

Michael John Ball (s. 2. lokakuuta 1979 Liverpool, Merseyside, Englanti) on englantilainen jalkapalloilija, joka pelaa Englannin mestaruussarjan Leicesterissa. Ballin pelipaikka on vasen laitapuolustaja. Hän on aiemmin edustanut Evertonia, Rangersia, PSV:tä ja Manchester Cityä. ==Lähteet== ==Aiheesta muualla== *Michael Ballin profiili Leicesterin sivuilla *Michael Ballin profiili Transfermarktin sivuilla Luokka:Englantilaiset jalkapalloilijat Luokka:Vuonna 1979 syntyneet Luokka:Elävät henkilöt
Acapulco (albumi)

Acapulco on suomalaisen Pospisil-yhtyeen esikoisalbumi. Se julkaistiin 5. maaliskuuta 2008.http://www.pop- lehti.fi/popkauppa/upload/index.php?act=viewProd&productId;=130 == Kappaleet == # I Hate It Here But Not As Much As You, Stupid Girl # Red Lips & Freckled Face # In Your Mind # Keep Talking # Sun # Don’t Go Near the Water # Yeah Baby Let’s Swim! # Too Stoned to Drink # Burning # Peace ’n’ Love ’n’ Yea Yea Yea # Passion Don’t Last Forever # Next Train to Acapulco == Arviot == * Soundi: http://www.soundi.fi/levyarviot/pospisil-acapulco == Lähteet == Luokka:Vuoden 2008 esikoisalbumit Luokka:Suomalaiset pop rock -albumit Luokka:Rocket Recordsin albumit
Javier Garrido

Javier Garrido Behobide (s. 15. maaliskuuta 1985 Irún) on espanjalainen jalkapallopuolustaja ja hän pelaa Las Palmasin joukkueessa. Hän on aiemmin pelannut Real Sociedadissa kotimaassaan. Hän teki 2. elokuuta 2007 neljän vuoden sopimuksen Manchester Cityn kanssa. Ensimmäisen kerran hän pelasi joukkueessa 11. elokuuta 2007 West Hamia vastaan. Hän siirtyi Lazioon 2,5 miljoonan euron siirtokorvauksella 30. heinäkuuta 2010 ja solmi vuoteen 2014 asti ulottuvan sopimuksen. Ensimmäisen maalin Lazion paidassa Garrido teki Coppa Italian ottelussa Albinoleffea vastaan 25. marraskuuta 2010. Kaudelle 2012-2013 Garrido siirtyi lainasopimuksella Englannin Valioliigassa pelaavaan Norwich Cityyn. 14. toukokuuta 2013 hänen siirtonsa muuttui pysyväksi ja hän kirjoitti seuran kanssa kahden vuoden mittaisen sopimuksen. 7\. elokuuta 2015 Garrido siirtyi ilmaiseksi Las Palmasiin. Hän voitti Espanjan joukkueessa alle 19-vuotiaiden Euroopan mestaruuden vuonna 2004 Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Shaleum Logan

Shaleum Narval Logan (s. 29. tammikuuta 1988, Manchester) on Brentfordissa pelaava englantilainen jalkapalloilija. Hänen entisiä seurojaan ovat Manchester City, Grimsby Town, Scunthorpe United, Stockport County ja Tranmere Rovers. Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Rakkaus on jättänyt Maan

Rakkaus on jättänyt Maan on suomalaisen Soma-yhtyeen kolmas studioalbumi. Se julkaistiin 23. huhtikuuta 2008.http://www.somansivut.com/ == Kappaleet == # # # # # # # # # # == Lähteet == == Aiheesta muualla == * Rakkaus on jättänyt Maan Luokka:Vuoden 2008 albumit Luokka:Soman albumit
Felipe Caicedo

Felipe Salvador Caicedo Corozo (s. 5. syyskuuta 1988 Guayaquil, Ecuador) on ecuadorilainen jalkapalloilija. Hän on pelipaikaltaan hyökkääjä. Caicedo on edustanut seuratasolla muun muassa sveitsiläistä FC Baselia, englantilaista Manchester Cityä, venäläistä Lokomotiv Moskovaa, espanjalaista Espanyolia ja vuodesta 2017 italialaista Laziota. Hänen kasvattajaseuransa on Rocafuerte FC. Caicedo on edustanut Ecuadorin maajoukkuetta muun muassa vuosien 2007 ja 2011 Copa América -turnauksissa sekä vuoden 2014 MM-kilpailuissa. Hän on pelannut 66 maaottelua ja tehnyt niissä 22 maalia. == Lähteet == == Aiheesta muualla == *Caicedo Manchester Cityn virallisilla sivuilla Luokka:Ecuadorilaiset jalkapalloilijat Luokka:Vuonna 1988 syntyneet Luokka:Elävät henkilöt
Esikoisteos

Esikoisteos on taiteilijan ensimmäinen teos. Yleisimmin termiä käytetään kirjailijan ensimmäisestä kirjasta, mutta termi on laajasti käytössä myös esimerkiksi ohjaajien ja käsikirjoittajien ensimmäisistä teoksista. Luokka:Elokuvaan liittyvät käsitteet Luokka:Taideteokset Luokka:Kirjat
Natriumsulfaatti

Natriumsulfaatti on rikkihapon natriumsuola. Sen kemiallinen kaava on Na2SO4. Natriumsulfaatin vesiliuos koostuu positiivisesti varautuneista Na+ ja negatiivisesti varautuneista SO42- ioneista, ainemäärä suhteissa 2:1. Vedettömän natriumsulfaatin moolimassa on 142,3 g/mol, sulamispiste 884 °C, tiheys 2,7 g/cm3 (vesi = 1,0 g/cm3) ja CAS-numero 7757-82-6. Natriumsulfaattia käytetään muun muassa sulfaattiprosessissa sellunkeitossa, pesuaineissa, tekstiileissä ja lasissa. Se on kemiallisesti hyvin stabiili normaaliolosuhteissa. Natriumsulfaatin dekahydraatti Na2SO4·10H2O (CAS 7727-73-3) tunnetaan myös nimellä Glauberin suola ja sal mirabilis. == Tuotanto == Kiina on natriumsulfaatin suurin tuottajamaa. Noin kaksi kolmasosaa natriumsulfaatista louhitaan maasta mirabiliittimineraalina. Natriumsulfaattia syntyy myös sivutuotteena joissain kemiallisissa prosesseissa. Sitä syntyy esimerkiksi, kun selluloosasta tehdään viskoosia.Kuitu Finland Oy Vuosittain natriumsulfaattia tuotetaan ympäri maailmaa noin kuusi miljoonaa tonnia. == Käyttökohteet == Natriumsulfaattia käytetään pyykinpesujauheissa apuaineena estämässä paakkuntumista ja helpottamassa sen kulkemista pakkauksesta lokeroon ja sieltä pesuveteen. Uudentyyppisissä tiivistejauheissa sitä ei enää tarvita. Pyykinpesuaineiden toiminta Teknokemian yhdistys Sellunkeitossa natriumsulfaattia käytetään sulfaattimenetelmässä keittoliuoksessa, joka irrottaa ligniinin puukuiduista. Sitä käytetään myös tekstiiliteollisuudessa ja lasin valmistuksessa. Orgaanisessa kemiassa natriumsulfaattia käytetään myös vedenpoisto- eli kuivausaineena. Lääketieteessä natriumsulfaattia voidaan käyttää vatsan ja suoliston tyhjennykseen esimerkiksi ennen tähystystä. Tähän tarkoitukseen sitä myydään Suomessa kauppanimellä glaubersuola. == Historia == Natriumsulfaattia valmisti ensimmäisenä tiettävästi saksalainen apteekkari ja kemisti Johann Rudolph Glauber, joka kuvasi sen valmistusmenetelmän vuonna 1658 teoksessaan De natura salium. Hän valmisti natriumsulfaattia antamalla rikkihapon vaikuttaa ruokasuolaan, joka koostuu natriumista ja kloorista. == Lähteet == == Aiheesta muualla == * *PubChem: Sodium sulfate *PubChem: Sodium sulfate decahydrate *Food Component Database (FooDB): Sodium sulfate *Kyoto Encyclopedia of Genes and Genomes (KEGG): Sodium sulfate *ChemBlink: Sodium sulfate *ChemBlink: Sodium sulfate decahydrate Luokka:Sulfaatit Luokka:Natriumyhdisteet
Mitätön

Mitätön - Esteban von Nachbanin onneton loppu (Null and Void - The unhappy end of Esteban von Nachban) on Joonas Allosen ohjauksen ja Ville Muurisen kuvauksen lopputyö Turun Taideakatemian elokuvalinjalta vuodelta 2005. Moulin Rougen ja Delicatessenin kaltaisia elokuvia muistuttava Mitätön palkittiin vuonna 2006 Moskovan VGIK-elokuvakoulun elokuvafestivaaleilla nimikkeellä "Best International Film" eli parhaana kansainvälisen kilpasarjan elokuvana. Lyhytelokuvan on tuottanut Turun Ammattikorkeakoulun Taideakatemia yhteistyössä Yleisradion Yhteistyötuotantojen kanssa. Elokuvan on käsikirjoittanut Allonen ja TV-resistori -yhtyeen Yrjö Saarinen, joka on myös luonut teoksen musiikin ja äänimaailman. Elokuvan 1930-lukuiseen maailmankuvaan sijoittuva epookkilavastuksen suunnittelusta ja toteutuksesta vastasi muotoilija Antti Korhonen. Mitättömän valoryhmästä vastasi valaisija Panu Tyhtilä ja animaatioista animaattori Olli Laamanen. ==Pääosien näyttelijät== *Esteban von Nachban (Erkki Ristolainen), *Lev (Miska Kaukonen), *Mercedes Ideál (Kati Jelekäinen), *Virkailija (Janina Berman). ==Juonen kuvaus== Mitätön on samaan aikaan sekä kielletystä rakkaudesta että mustanpuhuva onnesta syrjäytyneiden kärsimysnäytelmä, jonka juoni sijoittuu äärimmäisen diktatuurin rappeutuneeseen ympäristöön. Tarinan yhteiskunnassa tuotantoyksiköiksi alistuneiden kansalaisten tehokkuus on yksilön arvon yläpuolella. Eräänä päivänä tarinan päähenkilö, vanha ja erikoista soitinta rakentava Esteban von Nachban todetaan valtiolle mitättömäksi ja määrätään ilmoittautumaan hautausmaalle odottamaan toimenpiteitä. Alkaa hullunkurinen taisto yksilöllisen elämän ja rakkauden puolesta, vaan kuinkas sitten kävikään... ==Aiheesta muualla== *VGIK:in vuosittaisesta elokuvafestivaalista ja . *Gerasimov Institue of Cinematography Wikipediassa. ==Lähteet== *Lähteet: Antti Korhosen arkistot ja elokuvan lopputekstit. Luokka:Vuoden 2005 suomalaiset elokuvat Luokka:Suomalaiset lyhytelokuvat
P90

P90 voi tarkoittaa ainakin seuraavia asioita: * P90-kenttäpuhelin, kenttäpuhelin, joka on käytössä Suomen Puolustusvoimissa * FN P90, belgialaisvalmisteinen konepistooli * Ruger P90, Sturm, Ruger & Companyn valmistama puoliautomaattinen pistooli * P-90, Gibsonin valmistama yksikelainen sähkökitaramikrofoni.
Marquetten yliopisto

Marquetten yliopisto () on jesuiittojen ylläpitämä yksityinen katolinen yliopisto Milwaukeessa, Wisconsinin osavaltiossa Yhdysvalloissa. Marquetten perustamisessa oli keskeisessä osassa jesuiittaveli John Martin Henni, Milwaukeen katolisen arkkihiippakunnan ensimmäinen arkkipiispa. Hennin uurastuksen tuloksena Marquette College perustettiin vuonna 1881, mutta hän itse kuoli kaksi päivää lukukauden avajaisten jälkeen. Koulu sai nimensä Wisconsinin alueella 1600-luvulla vaikuttaneen jesuiittalähetyssaarnaajan ja tutkimusmatkailijan Jacques Marquetten mukaan. Vuonna 1907 Marquette College ja yksityinen lääketieteellinen college yhdistyivät Marquetten yliopistoksi. == Kampus == Yliopiston 93 eekkerin (noin 38 hehtaarin) laajuinen kampus sijaitsee Milwaukeen keskustan tuntumassa University Hillin kaupunginosassa. Kaupungin pääkatu Milwaukee Avenue jakaa kampuksen kahtia. Sen eteläpuolella sijaitsevat akateemiset rakennukset ja pohjoispuolella muun muassa asuntolat ja toimistot. Kampuksella sijaitsee jesuiittaveljestön Gesu Church, joka ei kuitenkaan kuulu yliopiston alaisuuteen. Lisäksi kampuksella sijaitsee keskiaikainen Jeanne d’Arcille pyhitetty kappeli St. Joan of Arc Chapel, joka tuotiin alkuperäisestä sijainnistaan Rhônen laaksosta Ranskasta Yhdysvaltoihin 1927. Ensin se sijoitettiin Long Islandille New Yorkiin, mutta lahjoitettiin sitten Marquettelle ja siirrettiin kampukselle vuosina 1964–1966, jolloin se myös sai nykyisen nimensä. Yliopiston kirjastossa säilytetään muun muassa useita J. R. R. Tolkienin alkuperäiskäsikirjoituksia, jotka hankittiin kokoelmiin vuonna 1957. Ensimmäisen oman rakennuksensa kirjasto sai 1953. Uusi päärakennus valmistui Memorial Libraryn kylkeen vuonna 2003. ==Lähteet== ==Aiheesta muualla== * Yliopiston kotisivut Luokka:Milwaukee Luokka:Wisconsinin yliopistot ja korkeakoulut Luokka:Yhdysvaltain katoliset yliopistot ja korkeakoulut Luokka:Kristinusko Wisconsinissa
Tripolis (Thessalia)

Tripolis (, ”Kolme kaupunkia”, myös Tripolis Larisaia, ) oli antiikin aikainen kaupunki Pelasgiotiin alueella Thessaliassa Kreikassa. Se sijaitsi Peneios- joen (nyk. Pineiós) tai sen nykyisin nimellä Asmáki tunnetun sivujoen varrella lähellä Larissan kaupunkia. Roomalaisen historioitsija Liviuksen mukaan Tripoliin asukkaat kutsuivat kaupunkiaan myös nimellä Skaia (Scaea). == Lähteet == Luokka:Antiikin Thessalian kaupungit Luokka:Lárisa
Nokikanat

Nokikanat (Fulica) on rantakanojen heimoon kuuluva lintusuku. == Nokikanoihin (Fulica) kuuluvia lajeja == * Amerikannokikana (Fulica americana) * Andiennokikana (Fulica ardesiaca) * Havaijinnokikana (Fulica alai) * Isonokikana (Fulica armillata) * Karibiannokikana (Fulica caribaea) * Kruununokikana (Fulica cristata) * Lymynokikana (Fulica rufifrons) * Nokikana (Fulica atra) * Pikkunokikana (Fulica leucoptera) * Punannokikana (Fulica gigantea) * Sarvinokikana (Fulica cornuta) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *
Tästä kaikesta

Tästä kaikesta on Juha Tapion vuonna 2001 julkaistu toinen albumi. Levyltä on singlenä julkaistu kappale ”Syksy”. ==Kappaleet== # # # # # # # # # # # ==Singlet== * ”Syksy” (03/2001) ==Aiheesta muualla== *Deikauppa.fi Luokka:Juha Tapion albumit Luokka:Vuoden 2001 albumit
Elavus Maununpoika

Elavus Maununpoika () (1253–1268, Alvastran luostari) oli ruotsalaisen Bjälbo- suvun (Folkunga) jäsen. Maununpojan äiti oli Ingrid Ylva ja isä Magnus "Minnisköld" Bengtsson. Elavus oli siis Birger-jaarlin veli. Elavus sai neljä lasta, mutta lasten äidin/äitien nimet eivät ole tiedossa. Hän on tullut tunnetuksi kirjoitettuaan vuonna 1268 latinankielisen kirjeen (alkuperäinen teksti alla). Ruotsissa Vättern-järven rannalla sijaitseva Vadstena on mahdollisesti saanut nimensä Maununpojan omistamalta Vadstena-nimiseltä tilalta. == Lähteet == Luokka:Keskiajan henkilöt Luokka:Vuonna 1253 syntyneet Luokka:Vuonna 1268 kuolleet
Suokanat

Suokanat (Amaurornis) on rantakanojen heimoon kuuluva lintusuku. == Suokanalajit == * Celebesinsuokana (Amaurornis isabellina) * Naukusuokana (Amaurornis olivacea) * Ojasuokana (Amaurornis phoenicurus) * Talaudinsuokana (Amaurornis magnirostris) * Ruosteperähuitti (Amaurornis moluccana) * Harmaarintahuitti (Amaurornis cinerea) * Viiruhuitti (Amaurornis marginalis) ==Lähteet== * === Viitteet === *
Mitä silmät ei nää

Mitä silmät ei nää on Juha Tapion kolmas albumi, joka julkaistiin vuonna 2003. Albumi nousi parhaimmillaan Suomen virallisella albumilistalla seitsemänneksi (35/2003)., Tältä levyltä alkaen Tapion aikaisempi gospelmusiikki alkoi hioutua lähemmäksi maallisempaa poppia. Levyltä julkaistiin kolme isoa radiohittiä: ensimmäisenä albumin nimikkokappale ”Mitä silmät ei nää”, toisena ”Ukkosta ja ullakolla” ja kolmantena sekä samalla viimeisenä kappale ”Haaveilija”. ==Kappaleet== # # # # # # # # # # # == Singlet == * ”Mitä silmät ei nää” (06/2003) * ”Ukkosta ja ullakolla” (07/2003) * ”Haaveilija” (02/2004) ==Lähteet== Luokka:Juha Tapion albumit Luokka:Vuoden 2003 albumit
Ohikiitävää

__NOTOC__ Ohikiitävää on Juha Tapion neljäs studioalbumi, joka julkaistiin vuonna 30. maaliskuuta 2005. Albumi ylsi Suomen virallisen listan sijalle 11, ja pysyi listalla 21 viikkoa, ja saavutti ilmestymisvuotenaan kultalevyrajan. == Kappaleet == # # # # # # # # # # # # == Lähteet == Luokka:Juha Tapion albumit Luokka:Vuoden 2005 albumit
Räikät

Räikät (Rallina) on rantakanojen heimoon kuuluva lintusuku. == Räikkiin (Rallina) kuuluvia lajeja == * Andamaanienräikkä (Rallina canningi) * Punakoipiräikkä (Rallina fasciata) * Saagoräikkä (Rallina tricolor) * Savikoipiräikkä (Rallina eurizonoides) ==Lähteet== * === Viitteet === *
Luhtakanat

Luhtakanat (Rallus) on rantakanojen heimoon kuuluva lintusuku. == Luhtakanalajit == * Aasianluhtakana (Rallus indicus) * Amerikanluhtakana (Rallus limicola) * Andienluhtakana (Rallus semiplumbeus) * Afrikanluhtakana (Rallus caerulescens) * Luhtakana (Rallus aquaticus) * Madagaskarinluhtakana (Rallus madagascariensis) * Patagonianluhtakana (Rallus antarcticus) * Ruosteluhtakana (Rallus elegans) * Räikkäluhtakana (Rallus longirostris) * Venezuelanluhtakana (Rallus wetmorei) ==Lähteet== * === Viitteet === *
Rickroll

Rickrolling on Internet-ilmiö, jossa ihmiset saatetaan tietämättään katsomaan Rick Astleyn vuonna 1987 julkaistua "Never Gonna Give You Up" -musiikkivideota väittämällä kyseiseen videoon vievän linkin johtavan jollekin muulle sivulle. Videon yhteydessä on usein teksti ”You got Rickroll’d!”. Ilmiön uskotaan alun perin syntyneen Internetin kuvafoorumi 4chanissa. Huhtikuussa 2008 Yhdysvalloissa SurveyUSA:n tekemän kyselyn perusteella vähintään 18 miljoonaa amerikkalaista väitti tulleensa Rickrollatuiksi. Videosivusto YouTube huijasi käyttäjiään aprillipäivänä 2008 tekemällä kaikista etusivunsa videoista Rickrollin. Tämä ilmiö linkitetään usein foorumiviesteihin, mutta foorumin säännöistä riippuen se ei ole aina suotavaa. Rickrollingia voi tehdä myös ilman videota, pelkkä kappaleen musiikki tai sanoituksen esittäminen riittää, kappaletta on myös esitetty livenä odottamattomissa yhteyksissä. == Lähteet == == Aiheesta muualla == *Alkuperäinen Rickroll-video Youtubessa *Alkuperäinen laulu Youtubessa Luokka:Internet-ilmiöt
Canirallus

Canirallus on rantakanojen heimoon kuuluva lintusuku. Siihen kuuluu BirdLife Suomen mukaan vain yksi laji guineanmetsähuitti (Canirallus oculeus). Madagaskarinmetsähuitti luokitellaan joskus mukaan sukuun, mutta lajien sierainten rakenteet ovat selvästi erilaiset.Taylor, B: Madagascar Wood-rail (Mentocrex kioloides). Teoksessa ==Lähteet== Luokka:Rantakanat
Koskikorennot

Koskikorennot eli korrit (Plecoptera) on lähinnä pohjoisen ja eteläisen pallonpuoliskon viileämmillä alueilla esiintyvä hyönteislahko. Maailmanlaajuisesti lahkoon kuuluu pari tuhatta lajia, Suomessa vajaa neljäkymmentä. Koskikorentoja pidetään yhtenä alkeellisimmista siivellisten hyönteisten ryhmistä. Lahko tunnetaan fossiiliaineistosta jo varhaiselta permikaudelta. Aikuiset koskikorennot ovat rotevanoloisia, muutaman senttimetrin pituisia hyönteisiä. Ne lentävät veden yläpuolella iltahämärässä ja viettävät päivät leväten puiden rungoilla tai kasvillisuuden seassa. Koskikorennoilla on suuret verkkosilmät sekä päälaella kolme pistesilmää. Tuntosarvet ovat huomattavan pitkät, vähintään puolet vartalon pituudesta, ja takaruumiin kärjessä on kaksi pitkää perälisäkettä. Siivet ovat pitkät ja levossa korento taittaa ne erityisestä nivelkohdasta lahkolle tunnusomaiseen asentoon takaruumiin päälle. Joillakin lajeilla siivet ovat kuitenkin voimakkaasti surkastuneet. Aikuinen koskikorento on melko lyhytikäinen ja käyttää ravinnokseen leviä tai jäkälää. Joidenkin lajien aikuiset korennot eivät syö lainkaan. Muutamat Capniidae-heimon lajit, kuten pohjoisamerikkalainen Capnia lacustra ja Baikaljärvessä elävät Baikaloperla- suvun koskikorennot ovat ainoita hyönteisiä, jotka elävät koko elämänsä vedessä poistumatta sieltä. Toukat ovat muistuttavat siivettömiä aikuisia ja ne ovat liikkuvia petoja tai kasvinsyöjiä. Ne elävät kylmässä, virtaavassa vedessä ja hengittävät kiduksilla, jotka ovat aina rihmamaiset, eivät levymäiset. Toukalla on hyvin kehittyneet raajat sekä kaksi pitkää perälisäkettä. Koskikorennot ovat herkkiä veden epäpuhtauksille ja niiden esiintyminen ilmaisee hyvää vedenlaatua. Toukkavaiheita on 12–33 ja kehitys aikuiseksi kestää 1–4 vuotta. Muodonvaihdos on vaillinainen. == Aiheesta muualla == *http://www.funet.com/pub/sci/bio/life/insecta/plecoptera/index.html *BugGuide.com *Tree of Life: Plecoptera *ITIS: Plecoptera Luokka:Seulonnan keskeiset artikkelit *
Skänninge

Skänninge on taajama ja entinen kaupunki Mjölbyn kunnassa Itä-Götanmaan läänissä Ruotsissa. Asukkaita Skänningessä on noin 3 000\. Taajama sijaitsee noin 10 kilometriä pohjoiseen Mjölbyn kunnan keskuksesta Mjölbystä ja Skena- joki virtaa taajaman alueella. Vuoteen 1971 Skänninge oli oma kuntansa. Paikkakunnan historia ulottuu 1000-luvulle ja näin ollen se on yksi Ruotsin vanhimmista kaupungeista. Elokuisin järjestettävä tuhat vuotta vanha Skänninge Marken -markkinatapahtuma kerää Skänningeen tuhansittain väkeä. Skänninge Marken on Ruotsin vanhin ja suurin katumarkkina- ja toritapahtuma. Skänninge vapen.svg|Skänningen kaupungin vanha vaakuna Stenbron_längs_med_Vadstensgatan_och_över_Skenaån_i_Skänninge,_den_20_maj_2007.JPG|Vadstenagatan ylittää Skenaån-joen kivisiltaa pitkin. Skänninge_stadshotell,_den_12_maj_2008.jpg|Skänningen kaupunginhotelli ==Väestönkehitys== ==Katso myös== * Skenningen sääntö == Lähteet == == Aiheesta muualla== * Artikkeli Skänningestä Nordisk familjebokissa * Skanninge.com * Skänningen kotisivut Luokka:Ruotsin kaupungit Luokka:Ruotsin taajamat Luokka:Mjölbyn kunta
The Ruins

The Ruins on vuonna 2008 julkaistu Carter Smithin ohjaama elokuva. Elokuva perustuu Scott Smithin ”The Ruins” -romaaniin. Elokuva kuvattiin Australiassa. Elokuva julkaistiin DVD:llä kahtena eri versiona, R-rated ja unrated. == Tarina == Meksikossa lomalla oleva joukko nuoria päättää lähteä viimeisenä päivänä katsomaan yleisöltä salassa pidettyjä maya-raunioita. He pääsevät raunioille saakka, jolloin heidät piirittää joukko aseisettuja mayoja. Nämä estävät heitä poistumasta raunioilta. == Rooleissa == ==Lähteet== * Luokka:Vuoden 2008 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Vuoden 2008 australialaiset elokuvat
Pablo Piatti

Pablo Piatti (s. 31. maaliskuuta 1989 La Carlota, Córdoba, Argentiina) on argentiinalainen jalkapalloilija. Hänen pelipaikkansa on tavallisesti piilokärkenä tai keskikentän vasemmalla laidalla. Hän pelasi yli kymmenen vuotta Espanjassa, jonka pääsarjassa hän edusti Almeríaa, Valenciaa, Espanyolia ja Elcheä. Hän palasi kesällä 2022 kotimaahansa Estudiantes de La Platan joukkueeseen. Hyvin pienikokoinen, vain 163 senttimetrin mittainen Piatti nousi vuonna 2006 kotimaassaan laplatalaisen Estudiantes de La Platan edustusjoukkueeseen ja kuului ratkaisupelaajiin seuran voittaessa syyskauden mestaruudeen. Kaudeksi 2008–2009 hän siirtyi Espanjaan Almeríaan ja kaudeksi 2011–2012 Valenciaan. Piatti oli joukkueen nuorin pelaaja Argentiinan voittaessa vuoden 2007 alle 20-vuotiaiden maailmanmestaruuden. == Lähteet == == Aiheesta muualla == * Tilastoja Luokka:Argentiinalaiset jalkapalloilijat Luokka:Vuonna 1989 syntyneet Luokka:Elävät henkilöt
Sergio Goycochea

Sergio Goycochea (s. 17. lokakuuta 1963 Lima, Buenos Airesin maakunta) on argentiinalainen jalkapallomaalivahti. Aikaisemmin Defensores Unidosissa pelannut Goycochea siirtyi vuonna 1982 suurseura River Plateen, missä hän oli pitkän aikaa Nery Pumpidon varamiehenä. Tilanne oli sama myös Argentiinan maajoukkueessa. Vuonna 1988 Millonariosiin siirtynyt Goycochea teki kansainvälisen läpimurtonsa Pumpidon loukkaannuttua 1990 Italian MM-kisoissa. Hänen torjunnoillaan Argentiina selviytyi sekä puolivälierässä että välierässä käydyistä rangaistuspotkukilpailuista aina loppuotteluun Saksaa vastaan. Argentiina kuitenkin hävisi ottelun. Hänet valittiin kisojen tähdistöjoukkueeseen. 1990-luvulla Goycocheca siirtyi joka vuosi seurasta toiseen. Hän edusti urallaan ranskalaista Brestiä, paraguaylaisia Cerro Porteñoa ja Olimpiaa, kotimaassaan uudelleen River Platea sekä Mandiyúta, brasilialaista Internacionalia sekä vielä kotimaasaan Vélez Sársfielda ja Newell's Old Boysia ennen lopettamistaan vuonna 1998. Maajoukkueessa Goycochea saavutti vuoden 1990 MM-hopean lisäksi Copa Américan mestaruuden kahdesti: 1991 Chilessä ja 1993 Ecuadorissa. Hän oli mukana myös 1994 Yhdysvaltain MM- kisoissa lähinnä vaihtomiehen ominaisuudessa. Hän pelasi 44 maaottelua vuosina 1987–1994. == Lähteet == == Aiheesta muualla == * Tilastoja * Tilastot Argentiinan sarjoista Luokka:Argentiinalaiset jalkapallomaalivahdit Luokka:Vuonna 1963 syntyneet Luokka:Elävät henkilöt
Tikaripyrstöt

Tikaripyrstöt (Merostomata) on leukakoukullisiin niveljalkaisiin kuuluva, enimmäkseen fossiileista tunnettu eläinryhmä, joka on lähinnä sukua hämähäkkieläimille. Siihen on aiemmin luettu kaksi vedessä elävien eläinten lahkoa (nyk. luokkaa): * Meriskorpionit (Eurypterida), jotka muistuttivat ulkonäöltään nykyisiä skorpioneja. Ne kukoistivat siluurikaudella (noin 450–400 miljoonaa vuotta sitten) ja hävisivät sitä seuranneella devonikaudella. Tähän ryhmään kuuluivat suurimmat tunnetut koskaan eläneet niveljalkaiset. * Molukkiravut (Xiphosura), joita tunnetaan neljä nykyisin elävää lajia. Näitä pidetään elävinä fossiileina. Koska meriskorpionit ja molukkiravut eivät nykytiedon mukaan muodosta monofyleettistä ryhmää, vaan meriskorpionit ovat pikemmin lähempänä hämähäkkieläimiä, on tikaripyrstöjen Merostomata-luokasta taksonomisena yksikkönä luovuttu, ja meriskorpionit ja molukkiravut katsotaan nyttemmin yleensä itsenäisiksi luokiksi leukakoukullisten alajaksossa. == Lähteet == *
Morane

Morane voi tarkoittaa ainakin seuraavia: * Morane, asumaton atolli Ranskan Polynesiassa * Léon ja Robert-Charles Morane, ranskalaiset lentokonesuunnittelijaveljekset ** Morane-Saulnier, Léon Moranen ja Raymond Saulnierin perustama lentokonetehdas * Bob Morane, belgialaisen Henri Vernesin keksimä kuvitteellinen seikkailija, joka on esiintynyt muun muassa kirjoissa ja sarjakuvissa. == Katso myös == * Moran
Iñaki Sáez

José Ignacio Sáez Ruiz (s. 23. huhtikuuta 1943 Bilbao) on espanjalainen jalkapallovalmentaja ja entinen pelaaja, pelipaikaltaan puolustaja. ==Pelaajaura== Iñaki Sáez pelasi omalla pelaajaurallaan Baskimaalla San Vicentessä ja Baracaldossa ennen siirtymistään vuonna 1962 Athletic Bilbaoon, missä hän pelasi aina lopettamiseensa asti vuonna 1974. Hän voitti seurassa Espanjan cupin vuosina 1969 ja 1973. Espanjan maajoukkueessa hän pelasi urallaan kolme ottelua. ==Valmentajaura== Välittömästi pelaajauransa jälkeen Iñaki Sáez siirtyi Athleticissa valmennustehtäviin. Hän valmensi seuran juniori- ja reservijoukkueita ja käväisi kolmeen otteeseen myös seuran edustusjoukkueen valmentajana (1980–1981, 1985–1986, 1990–1992). Vuosina 1992–1995 Sáez valmensi Las Palmasia ja tämän jälkeen yhden kauden ajan Albacetea, kunnes hänet nimettiin Espanjan alle 21-vuotiaiden maajoukkueen peräsimeen. Sáezin alaisuudessa joukkue voitti alle 21-vuotiaiden EM-kultaa vuonna 1998 ja alle 20-vuotiaiden MM-kultaa vuonna 1999. Vuonna 2000 alle 21-vuotiaiden joukkue saavutti EM-pronssia, samoin pronssia tuli Sydneyn olympialaisista. Vuonna 2002 Sáez nimitettiin Espanjan A-maajoukkueen päävalmentajaksi. Hän johdatti joukkueen 2004 EM-lopputurnaukseen, missä se kuitenkin jäi alkulohkoon ja Sáez erosi tehtävästään. Joukkue pelasi hänen alaisuudessaan 23 ottelua, joista se hävisi vain kaksi. Vuonna 2004 Sáez palasi takaisin alle 21-vuotiaiden maajoukkueen valmentajaksi. Hän jätti tehtävänsä vuonna 2008 Espanjan nuorten jäätyä EM-kisojen ulkopuolelle sekä 2006 että 2007. ==Meriitit valmentajana== * U21 Euroopan mestaruus: 1998 **Pronssia: 2000 * Olympiapronssia: 2000 ==Lähteet== * http://www.thefa.com/EURO2004/Teams/Postings/2004/04/CoachProfile_Saez * http://news.bbc.co.uk/sport2/hi/football/euro_2004/spain/3829079.stm *http://www.elpais.com/todo-sobre/persona/Saez/Inaki/985/ Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1943 syntyneet Luokka:Elävät henkilöt
Kay Kyser

Kay Kyser (synt. James Kern Kyser 18. kesäkuuta 1905 Rocky Mount, Pohjois- Carolina - 23\. heinäkuuta 1985 Chapel Hill, Pohjois-Carolinaibiblio.org: Tribute to Kay Kyser) oli yhdysvaltalainen orkesterinjohtaja ja radiopersoona.kaykyser.net About Kay Kyser Hänet tunnettiin erityisesti 1938-1949 lähetetyn radio-ohjelman Kay Kyser’s Kollege of Musical Knowledge ansiosta, jolla oli noin 20 miljoonaa viikoittaista kuulijaa. Hänen levytyksistään 11 pääsi listaykköseksi ja 35 päätyi top-10:een. Kay Kyser on saanut kaksi tähteä Hollywood Walk of Famelle.Guide to and locations of the stars on Hollywood Boulevard. Lisäksi hänet on nimetty Radio Hall of Fameen.Radio hall of Fame: Kay Keyser Kay Kyser kuoli sydänkohtaukseen Chapel Hillissä, Pohjois-Carolinassa. Hänet haudattiin kaupungin Old Chapel Hill -hautausmaalle. ==Lähteet== ==Aiheesta muualla== * Luokka:Hollywood Walk of Fame Luokka:Radio Hall of Fame Luokka:Yhdysvaltalaiset orkesterinjohtajat Luokka:Vuonna 1905 syntyneet Luokka:Vuonna 1985 kuolleet
Puolan kolmas jako

Puolan kolmas jako vuonna 1795 oli Venäjän, Itävallan ja Preussin välinen sopimus, jossa ne jakoivat keskenään koko Puolan. Aikaisemmissa jakosopimuksissa ne olivat jo ottaneet suuria alueita itselleen, mutta kolmannessa jaossa Puola-Liettua lakkasi olemasta, eikä puolalaisilla ollut omaa valtiota ennen vuotta 1918. Kolmas jako alkoi siitä, kun 3. toukokuuta 1791 säädettyä, mutta Puolan toisen jaon voittajavaltioiden vuoksi kumottua, perustuslakia kannattavat puolalaiset, jotka vastustivat Venäjän armeijan läsnäoloa Puolassa, ryhtyivät vastarintaan Tadeusz Kościuszkon johdolla. Kościuszko hävisi 10. lokakuuta 1794, ja Varsova antautui 24. lokakuuta 1795. Venäjän keisarikunta sai Kuurinmaan ja Liettuan suuriruhtinaskunnan, läntisen Valko-Venäjän ja Ukrainan, Habsburgien monarkia (Itävalta) Puolan kuningaskunnan eteläisen keskusosan ja Preussin kuningaskunta Kaakkois-Puolan sekä pääkaupunki Varsovan. Puolan valtio lakkasi olemasta runsaaksi vuosisadaksi 1795–1918. == Katso myös == * Kościuszkon kapina == Lähteet == Luokka:Puolan historia Luokka:Liettuan historia Luokka:Valko-Venäjän historia Luokka:Ukrainan historia Luokka:1795
Criirad

Criirad eli Commission de recherche et d'information indépendantes sur la radioactivité on yksityinen ranskalainen tutkimuslaitos, joka on erikoistunut ympäristön radioaktiivisuuden analysointiin. Se perustettiin vuonna 1986 tapahtuneen Tšernobylin ydinvoimalaonnettomuuden jälkimainingeissa. Se ilmoittaa "olevansa riippumaton ydinvoiman hyödyntäjistä, valtiosta ja poliittisista puolueista". Criiradilla on analysointilaboratorio, jossa on laitteet radioaktiivisen saasteen tunnistamiseen ravinnosta, vedestä jne., ja sillä on Ranskan terveysministeriön tekninen pätevyystodistus. Se toimii sekä Ranskassa että ulkomailla, ja se saa rahoituksensa kannatusjäseniltään ja tutkimustöistään, joita on sen olemassaolon aikana tehty yli tuhat. Sitä säätelee laki Ranskan järjestölaki vuodelta 1901, kuten muitakin vastaavia ranskalaisia organisaatioita. Criiradin tutkimuksista tunnetuin on sen tutkimus Ranskan alueiden saastumisesta Tšernobylin onnettomuuden jälkeen, mutta se on tutkinut myös esimerkiksi Marcoulen ydinvoimalan seurauksia ja julkaissut kartan Euroopan ja Ranskan radioaktiivisesta saastumisesta. == Katso myös == *Tšernobylin ydinvoimalaonnettomuus *Juri Bandaževski, valkovenäläinen tutkija, joka sai kahdeksan vuoden pakkotyötuomion, Amnesty Internationalin mukaan tekaistuin perustein. Criirad on tukenut häntä. ==Lähteet== == Aiheesta muualla == *Criiradin sivusto Luokka:Ranskan tutkimuslaitokset Luokka:Ydinvoima Luokka:Ranskalaiset järjestöt
Windows Deployment Services

Windows Deployment Services (WDS) on päivitetty ja uudelleen suunniteltu versio Remote Installation Servicesistä (RIS), jonka avulla on mahdollista ottaa käyttöön Windows-käyttöjärjestelmä verkkopohjaisen asennuksen kautta, käyttämättä fyysistä asennusmediaa. Windows Deployment Services sisältää muutoksia RIS:n ominaisuuksiin, sisältäen seuraavat: * Windows Vistan ja Windows Server 2008:n asennusmahdollisuus. * Käynnistyskäyttöjärjestelmänä on Windows PE. * Levykuvapohjainen asennus, käyttäen Windows levykuvatiedostoja (.wim). * Laajennettava ja paremman suorituskyvyn omaava PXE- palvelinkomponentti. * Uusi käynnistysvalikko, josta voidaan valita käynnistettävät käyttöjärjestelmät. * Uusi graafinen käyttöliittymä asiakastietokoneella, joka sallii levykuvien valitsemisen. * Windows Deployment Services Microsoft Management Console (MMC) lisäke ja WDSUTIL- komentorivityökalu, joka mahdollistaa Windows Deployment Servicesin määrittämisen ja hallinnan. Luokka:Microsoft Windows
Sisuspunos

Sisuspunokseksi (, , ) kutsutaan ylintä selkärangan ja aortan etupuolella vatsaontelossa sijaitsevasta kolmesta sympaattisesta hermosolmusta eli gangliosta. Sisuspunos on aivan pallean alla sijaitseva, vatsa-aortasta lähtevän parittoman sisusvaltimorungon ympärillä. Sisuspunoksesta lähtee sympaattisia hermopunoksia vatsaontelon elimiin.Haug.E, Sand.O, Sjaastad.Ø, Ihmisen Fysiologia, sivu 134. WSOY, 1999 Sisuspunos tunnetaan myös yleisesti nimityksellä solar plexus. Nimitys solar plexus tulee siitä että kyseisen hermosolmun hermotus haarautuu kuin auringon säteet. Haubrich. Willian.S.,Medical meanings - A glossary of word origins, sivu 191. A Harvest/ HBJ Book, 1984 == Lähteet == * * * === Viitteet === Luokka:Hermosto Luokka:Fysiologia
Tricont

Tricont-liike oli Suomessa 1960–70-lukujen vaihteessa vaikuttanut kehitysmaatietoisuutta edistänyt liike tai ryhmä. Tämä vapaa tutkimusryhmä tuotti lukuisia kansainvälisiä kysymyksiä käsitteleviä julkaisuja, muun muassa Latinalaisesta Amerikasta. Tutkija Jouni Pirttijärvi kuvaa liikettä näin: "Tricont syntyi osana 1960-luvun lopun poliittista ja kulttuurillista radikalismia ja poliittisesti se edusti puolueisiin sitoutumatonta uusvasemmistolaista ajattelua. Toimintaa luonnehti "kolmasmaailmalainen" ja anti-imperialistinen lähtökohta. Kehitysongelmien syyksi nimettiin selkeästi kansainvälinen kapitalismi. Liikkeen entisen toiminnanjohtajan Viveca Hedengrenin mukaan viime kädessä Tricont oli se liike, joka lopullisesti toi "kolmannen maailman" ja Latinalaisen Amerikan esille Suomessakin." Tricont julkaisi 1968–72 Kolmas maailma -nimistä pamflettisarjaa. ==Lähteet== Luokka:Kansalaisliikkeet Luokka:Kansainvälinen talous
Bexhövede

Bexhövede on kylä Loxstedtin kunnassa Cuxhavenin alueella Ala-Saksissa. Vuonna 2004 kylässä oli 2201 asukasta. Bexhövede on tunnettu baltiansaksalaisen Buxhoevdenin suvun alkukotina.800 Jahre Riga - Bexhövede Die Kirchengemeinde Bexhövede mit ihrer Kirche “Johannes der Täufer Kirche” Merkittävimpiä rakennuksia on 1100-luvulla romaaniseen tyyliin rakennettu kirkko. == Lähteet == == Aiheesta muualla == * Bexhöveden kotisivut Luokka:Saksan kylät Luokka:Ala-Saksi
Populonia

Populonia (etruskiksi Pupluna tai Fufluna) on etruskien alun perin perustama kaupunki, joka sai nimensä etruskien viinin jumalan Fuflunsin mukaan. Se sijaitsee Piombinon kunnassa Toscanassa. Kaupunki tunnetaan linnoituksestaan ja laajasta etruskien nekropolista. Aikoinaan Populonia oli suurin etruskien rannikkokaupungeista. Antiikin aikana se oli merkittävä metallien jalostuskeskus. Metallimalmia louhittiin läheisellä Elban saarella, ja Populonia vaurastuikin nopeasti. Se Ertrurian ensimmäinen kaupunki, jossa lyötiin hopeakolikoita. Roomalaiset valloittivat lopulta Populonian, ja kaupunki kärsi pahoin roomalaisten ja boijien välisissä sodissa vuonna 282 eaa. Sitä hävitettiin myös myöhemmin Mariuksen ja Sullan välisissä taisteluissa ensimmäisellä vuosisadalla eaa. Populoniasta tuli sittemmin Rooman municipium, jolla oli itsenäinen paikallishallinto. Keskiajalla Populonia oli langobardien Luccan alusmaa. Kaarle Suuri lahjoitti 700-luvun lopussa kaupungin paavi Hadrianus I:lle. ==Lähteet== == Aiheesta muualla == Luokka:Arkeologiset kohteet Italiassa Luokka:Etruskien kaupungit Luokka:Piombino Luokka:Regio VII Etrurian kaupungit
Harmaa eminenssi

Harmaa eminenssi () tarkoittaa vaikutusvaltaista poliittista neuvonantajaa, tukijaa tai avustajaa, joka toimii poliitikon tai poliittisen liikkeen yhteydessä salaa tai vailla virallista asemaa. Harmaa eminenssi ei välttämättä ole auttamansa poliittisen voimatekijän varaukseton ihailija tai kannattaja, mutta hän katsoo tämän tukemisen edistävän jotakin itselleen tärkeää poliittista tavoitetta. Nimitys syntyi 1600-luvun Ranskassa, jolloin François Leclerc du Tremblay toimi kardinaali Richelieun oikeana kätenä. Leclerc du Tremblay oli kapusiinimunkki ja pukeutui harmaaseen kaapuun, mistä syystä hän sai kutsumanimen éminence grise. ”Ylhäisyyttä” tarkoittava eminenssi oli kardinaalien arvonimi, mutta Leclerc du Tremblay kuoli juuri kun hän oli saamassa kardinaalin arvon.Encyclopaedia Britannica 1911 luettu 15.9.2008 Suomen poliittisessa historiassa harmaana eminenssinä on pidetty esimerkiksi akateemikko Kustaa Vilkunaa, joka toteutti tavoitteitaan muiden avulla tiedepolitiikassa Urho Kekkosen kaudella. Suomessa Christoffer Taxell tunnetaan ruotsinkielisen politiikan, talouden ja kulttuurin harmaana eminenssinä. == Lähteet == Luokka:Ranskan historia Luokka:Politiikan käsitteet
ProSiebenSat.1 Media

ProSiebenSat.1 Media SE (aiemmin ProSiebenSat.1 Media AG) on saksalainen mediakonserni, jolla on televisio- ja radiotoimintaa ympäri Euroopan. ProSiebenSat.1 Media syntyi kahden saksalaisen tv-toimijan, Pro Sieben Media AG:n ja Sat.1 SatellitenFernsehen GmbH:n, yhdistyessä lokakuussa 2000. ProSiebenSat.1 Media osti kesäkuussa 2007 SBS Broadcastingin. Nykyisin ProSiebenSat.1 Media omistaa Euroopassa kymmeniä televisio- ja radiokanavia. ProSiebenSat.1 Media myi Pohjoismaissa toimivan C More Entertainmentin kesäkuussa 2008 TV4 AB:lle, jonka omistaa Bonnier. Suomen kilpailuviranomaiset hyväksyivät kaupan ehdollisena myöhemmin samana vuonna. Kaupan myötä kaikki Canal+-kanavat siirtyivät Bonnierin omistukseen. == ProSiebenSat.1 Median televisio- ja radiokanavat == Saksa Itävalta Sveitsi Yhdysvallat ja Kanada Televisiokanavat *ProSieben *Sat.1 *Kabel Eins *sixx *Sat.1 Gold *ProSieben Maxx *Deutsches Wetter Fernsehen (Maksutelevisio) *Kabel Eins classics (Maksutelevisio) *ProSieben Fun (Maksutelevisio) *Sat.1 emotions (Maksutelevisio) *Puls 4 (aiempi Puls TV) *ProSieben *Sat.1 *Kabel Eins *sixx *Sat.1 Gold *ProSieben Maxx *ProSieben *Sat.1 *Kabel Eins *sixx *ProSiebenSat.1 Welt Belgia Bulgaria Tanska Kreikka Alankomaat Norja Romania Ruotsi Unkari Televisiokanavat *VT4 *VIJFtv *VT4 HD *The Voice * Kanal 4 * Kanal 5 * Kanal 5 HD * The Voice TV * SBS Net * NET 5 * SBS 6 * Veronica * FEM * TV Norge * The Voice TV * Prima TV * Kiss TV * Kanal 5 * The Voice TV * Kanal 9 * TV2 Radiokanavat * Atlantic (radioasema) * Vitosha * Veselina * The Voice * The Voice * Radio City Rock du Kender * POP FM * Nyhedsradioen 24-7 * LampsiFM * Radio 1 * Radio Norge * The Voice * Magic FM * Kiss FM * One FM * 107.1 Vinyl * Mix Megapol * Rockklassiker * Radio 107,5 * The Voice * Mix Megapol Radio City === Aiemmat kanavat === * Sonnenklar TV myytiin BigXtralle syyskuussa 2005. * C More Entertainmentin Canal+-kanavat myytiin TV4 AB:lle vuonna 2008. * N24 (1999–2010) * 9Live (2001–2011) == Lähteet == == Aiheesta muualla == * ProSiebenSat.1 Median kotisivut * ProSiebenSat.1 Median kotisivut *
Fufluns

Fufluns (tai Puphluns) oli etruskien mytologiassa hedelmällisyyden, viinin, onnen ja terveyden jumala. Fuflunsin nimi saattaa olla peräisin indo- germaanisesta kantasanasta "siittää" tai "pullistua". Tarquiniassa olevaan alttariin jumalan nimeksi on merkitty Pacha. Fufluns oli etruskien vastine kreikkalaisten Dionysokselle.Lurker 1987, s. 64 Fuflunsia palvottiin erityisesti Populoniassa, jonka etruskinkielinen nimi oli Fufluna. Roomalaiset omaksuivat Fuflunsin omien jumaltensa joukkoon, mutta myöhemmin muut hedelmällisyyden jumalat syrjäyttivät Fuflunsin. == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Etruskien jumalat Luokka:Viinin jumalat
Jäämistövero

Jäämistövero on kuolleen henkilön jälkeensä jättämään omaisuuteen kohdistuva vero, jota kannetaan jäämistön saajalta tai saajilta. Jäämistövero kohdistuu jäämistöön yhtenä kokonaisuutena. Veron määrään ei vaikuta se kuinka monta perillistä vainajalla on. Suomen perintövero ei ole jäämistövero, sillä se kannetaan kultakin perilliseltä erikseen hänen perintö- tai testamenttiosuutensa suuruuteen perustuen. Ruotsissa jäämistövero oli käytössä 1947–1958 ja Yhdysvalloissa liittovaltion jäämistövero on ollut käytössä vuodesta 1916 alkaen, mutta se poistuu vuodesta 2010 alkaen. Yhdistyneessä kuningaskunnassa jäämistöveroa on kannettu vuodesta 1889 ja myös Tanskassa kannetaan jäämistöveroa, jota täydennetään perintöosuusverolla. ==Köyhäinsadannes== Suomessa jäämistöveroihin luettiin 1698–1980 käytössä ollut köyhäinsadannes eli vaivaisprosentti tai kuolinpesäprosentti, jota kannettiin perunkirjoituksen yhteydessä. Vuonna 1698 annetun asetuksen mukaan köyhäinsadanneksen peri se kunta, jossa vainaja oli viimeksi ollut henkikirjoitettuna. Maksun suuruus oli 1/8 prosenttia kuolinpesän omaisuuden bruttoarvosta ja kunnan oli käytettävä se köyhäinhoitoon. Kuitti köyhäinsadanneksen suorittamisesta oli esitettävä jätettäessä perukirja alioikeuteen. ==Lähteet== * Iso tietosanakirja, WSOY 1995 ISBN 951-0-20153-7 * Facta 2001, WSOY 1984 ISBN 951-0-10221-0, hakusana köyhäinsadannes * Otavan iso tietosanakirja, Otava 1963, hakusana köyhäinsadannes ===Viitteet=== Luokka:Verot Luokka:Perintöoikeus
Aleksanskoi

Aleksanskoi () on Puškinin piiriin kuuluva taajama ja kunnallishallintoalue Pietarin kaupungissa Venäjällä. Sen läpi kulkee Puškinin ja Kiovan maantien yhdistävä Volhonskin maantie. Pietarin ja Hatsinan välisellä radalla on samanniminen paikallisliikenteen rautatieasema. Asukkaita on 3 200 henkeä (vuonna 2001). Taajama on erään version mukaan saanut alkunsa Puškinin kaupungissa sijaitsevan Aleksanterin palatsin ja puiston rakentamisen yhteydessä 1700-luvun lopulla syntyneestä työläisasutuksesta. Alkuperäinen venäläinen nimi on Aleksandrovka. 1850-luvun puolivälin jälkeen seudulle syntyi huvila-asutusta. Nykyinen Aleksanskoi koostuu omakotitaloista, joiden rakentamista jatketaan taajaman länsiosaan. ==Lähteet== ==Aiheesta muualla== * Aleksanskoi Pietari-tietosanakirjassa Luokka:Puškinin piiri